《旅次清明》
明代·苏平

万家烟树散啼鸦，上国清明好物华。
沧海几回惊节序，东风随物见莺花。
山回凤阙云边出，柳带龙旗雨外斜。
欲醉芳尊消客况，鹃声落日在天涯。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。